Diari Oficial de la Generalitat Valenciana


Sumari del DOGV 4064, del 14-08-2001 (2001/7390)

Informació pública de l'alternativa tècnica per al desenvolupament de l'actuació integrada en sòl urbanitzable de la unitat d'execució única del sector S-1, de Segorbe.
------------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7390


Organisme emissor
:   Prodese, SL

Tipus de document
:   Anunci

Informació pública de l'alternativa tècnica per al desenvolupament de l'actuació integrada en sòl urbanitzable de la unitat d'execució única del sector S-1, de Segorbe. [2001/Q7390]
  
La mercantil Prodese, SL, ha formulat una alternativa tècnica per al desenvolupament de l'actuació integrada en sòl urbanitzable de la unitat d'execució única del sector S-1, composta de memòria justificativa, projecte d'urbanització, pla parcial i homologació modificativa complementària.
  
En compliment del que s'estableix en l'article 48 de la Llei Reguladora de l'Activitat Urbanística, Llei 6/1994, de 14 de novembre, de la Generalitat Valenciana, se sotmet a informació pública l'alternativa tècnica esmentada i es fa constar el que es diu tot seguit:
  
El document té per objecte programar la gestió de la unitat d'execució única del sector S-1 del Pla General d'Ordenació Urbana de Segorbe.
  
L'alternativa tècnica i tota la documentació complementària presentada davant l'ajuntament ha sigut dipositada i protocol·litzada en acta per a la pública exposició a la notaria territorialment competent, que és la del senyor José M.ª Salgado Vallvey, Doctor Velázquez, número 11, d'aquesta ciutat, la qual es troba en aquesta notaria a disposició de les persones interessades des de la data de publicació d'aquest edicte i pels terminis que estableix la Llei Reguladora de l'Activitat Urbanística. Igualment i a l'efecte de pertinença s'ha dipositat a l'Ajuntament de Segorbe un exemplar per a l'exposició pública.
  
Així se sotmet a informació pública, de conformitat amb el que s'estableix en l'article 48.1 i en l'article 46.3 de la Llei Reguladora de l'Activitat Urbanística, l'esmentada alternativa tècnica de la unitat d'execució pel termini de 20 dies, comptadors des de la darrera publicació d'aquest anunci en un diari d'àmbit provincial i en el Diari Oficial de la Generalitat Valenciana. Igualment, se sotmet a informació pública, pel mateix termini de 20 dies, l'homologació modificativa complementària i el pla parcial, de conformitat amb l'apartat III.1 de la instrucció sobre homologació de plans d'urbanisme a la Llei Reguladora de l'Activitat Urbanística (Ordre de 29 de març de 1996) en relació amb l'article 52 de la Llei Reguladora de l'Activitat Urbanística.
  
En el període de pública exposició, qualsevol persona interessada podrà formular al·legacions, proposicions juridicoeconòmiques en competència i alternatives tècniques a l'actuació proposada, i també podrà obtenir còpies de l'acta de la documentació protocol·litzada, o sol·licitar que se li hi exhibisca durant l'horari d'atenció al públic del despatx de notaria.
  
Igualment, podran consultar, les persones interessades, la documentació dipositada a l'ajuntament als mateixos efectes que són els que fan referència els articles 46 i 48 de la Llei Reguladora de l'Activitat Urbanística en l'horari d'atenció al públic.
  
Als efectes legals de pertinença.